"She Wears My Ring" er en komposition af Nashvilleægteparret Boudleaux Bryant (13. februar 1920 – 25. juni 1987) og Felice Bryant (7. august 1925 – 22. april 2003). Sangen er indspillet af Roy Orbison i 1964.  Elvis Presleys version Elvis Presley indspillede sin version af sangen hos Stax Studios i Memphis den 16. december 1973. Den blev udsendt på LP'en Good Times i marts 1974, der udelukkende bestod af sange, som Elvis Presley havde indspillet hos Stax.  Sangens oprindelse Sangen baserer sig på en gammel mexikansk sang, "La Golondrina", skrevet af Narciso Serradel Sevilla. Den er udkommet i et utal af versioner, f.eks. som instrumentalnummer med James Last, "We Love But Once" med Pat Boone eller "Du sollst nicht weinen" fra 1967 med den hollandske barnestjerne Heintje.